Kamystybasas
Kamystybasas (kaz. Қамыстыбас) arba Kamyslybasas (rus. Камыслыбас) – druskingas ežeras Kazachstane, Kyzylordos srityje. Telkšo į šiaurę nuo Syrdarjos deltos su kuria ežeras jungiasi per protaką. Ežeras užima 176 km² plotą (šis, kaip ir vandens druskingumas, labai kinta). Verčiamasi žvejyba. Prie ežero yra Kamystybaso miestelis. Ežero pavadinimas kilęs iš kazachų kalbos ir susideda iš žodžių Қамысты („nendrynas“) ir бас („galva, pradžia, viršūnė“).